- Hindi News
- National
- फिक्ही सेमीनार का समापन आज नानाखेड़ा पर, देशभर से जुटेंगे मुस्लिम समाज के लोग
फिक्ही सेमीनार का समापन आज नानाखेड़ा पर, देशभर से जुटेंगे मुस्लिम समाज के लोग
मुस्लिम समाज के धार्मिक मुद्दों पर फैसले लेने वाली अंतरराष्ट्रीय संस्था इस्लामिक फिक्ह अकेडमी का फिक्ही सेमीनार का समापन सोमवार को नानाखेड़ा स्टेडियम में आयोजित इज्लास ए आम के साथ होगा। इस आयोजन में देशभर से मुस्लिम समाजजन आएंगे।
इस्लामिक फिक्ह अकेडमी का यह तीन दिवसीय 26 वां सेमीनार है। मुफ्ती जुनेद, शहर काजी खलीकुर्रहमान व मौलाना तय्यब नदवी ने रविवार को मीडिया को बताया कि सेमीनार में विश्वभर के इस्लामिक विद्वान भाग ले रहे हैं। शहर में यह पहली बार मजलिस इत्तेहाद ए उम्मत द्वारा किया जा रहा है। इस सेमीनार में सरकारी योजनाओं के लाभ लेना, जमीन के लेन-देन, सोना-चांदी व्यापार, पर्यावरण संरक्षण और ध्वनि प्रदूषण पर विशेष तौर पर इस्लामिक कानून की दृष्टि पर चर्चा की जा रही है। सेमीनार में लिए गए निर्णयों से मीडिया को भी अवगत कराया जाएगा। इस सेमीनार में मौलाना खालिद सैफुल्लाह रहमानी, मौलाना नेएमतुल्ला आजमी, मुफ्ती अहमद देहलवी, मुफ्ती अशरफ बाक्वी सहित कई विद्वान शामिल हुए हैं।
उन्होंने बताया सोमवार को दोपहर 2 बजे सेमीनार का समापन होने के बाद फैसलों को सार्वजनिक किया जाएगा। इसके बाद शाम 5 से रात 10 बजे तक इज्लास ए आम नानाखेड़ा स्टेडियम में होगा। इस आयोजन में देशभर से 50 हजार लोगों के आने की संभावना है। इसमें सेमीनार के फैसलों की समाज को जानकारी दी जाएगी।
सेमीनार को संबोधित करते हुए मुंबई के मौलाना मुनीर।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva